Nganti taun 2006 ana gunggung 30 nagara – nyakup sapérangan anggota Uni Éropa plus Èslan, Nurwègen, lan Switserlan (kalebu Liechtenstein)-wis napakasmani prejanjen iki; sawatara iki 25 nagara wis matrapake. Republik Irlandia (IR) lan Britania Raya (GB) mung mèlu sajeroning kerjasama pulisi lintas batas nanging ora mèlu ing babagan pengawasan tapel wates lan visa. Ing sajeroning tlatah Schengen (wewengkon nagara-nagara sing wis matrapake), pos lan paengawasan tapel wates wis dibusek lan 'Visa Schengen' umum diwetokake. Sing duwé paspor/visa salah siji nagara sing wis matrapake Prejanjen Schengen (nanging dudu IR lan GB!) bisa mlebu wewengkon saben nagara liyané kanthi bébas.